Nr. 6.728/18.02.2025

**REFERAT DE APROBARE**

**la** **Proiectul de hotărâre** **privind repartizarea pe unități administrativ-teritoriale a sumei corespunzătoare cotelor defalcate din impozitul pe venit în anul 2025**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Conform prevederilor art. 6 alin. (6) din Legea bugetului de stat nr. 9 din 10.02.2025 pe anul 2025, suma încasată din impozitul pe venit corespunzător cotei de 6%, în limita sumei de **43.654 mii lei**, se constituie fond la dispoziţia consiliului judeţean şi se repartizează unităţilor administrativ-teritoriale, cu prioritate pentru asigurarea cofinanţării proiectelor de infrastructură și, în limita sumelor rămase disponibile, și pentru susținerea programelor de dezvoltare locală.  Prin adresa Consiliului Județean Cluj nr. 5.664 din 11.02.2025, s-a solicitat comunicarea unei liste cu priorităţile unităţilor administrativ-teritoriale din judeţ în vederea acordării de sume, conform prevederilor art. 6 alin. (6) din Legea bugetului de stat pe anul 2025. În urma centralizării cererilor, sumele solicitate se ridică cu mult peste posibilităţile de cofinanţare, asa cum reiese din anexa la prezentul referat.  Prin Hotărârea Adunării Generale a Asociaților nr. 3/24.02.2011 din cadrul Asociației de Dezvoltare Intercomunitară ECO-METROPOLITAN Cluj, la Anexa nr.4, Tabelul nr. 1 s-a aprobat cuantumul cofinanțării Proiectului “Sistem de Management Integrat al Deșeurilor în Județul Cluj” pentru fiecare unitate administrativ teritorială a Județului Cluj. Aceste cofinanțări au fost aprobate prin hotărârile de consiliu local / județean adoptate de fiecare U.A.T. Această sumă reprezintă cofinanțarea la cheltuielile eligibile și cheltuielile neeligibile ale Proiectului “Sistem de Management Integrat al Deșeurilor în Județul Cluj”.  Astfel, analizând cererile transmise, ținând cont de cele mai sus menționate și consultând primarii unităților administrativ-teritoriale din județ, în calitatea lor de ordonatori principali de credite, am elaborat Proiectul de hotărâre <LLNK 12002 969 20 301 0 33>privind repartizarea pe unități administrativ-teritoriale a sumei corespunzătoare cotelor defalcate din impozitul pe venit pe anul 2025, prin care propunem repartizarea sumei de 43.654 mii lei, conform anexei la acest proiect de hotărâre.  Ţinând cont de argumentele prezentate mai sus, considerăm necesar şi oportun Proiectul de hotărâre privind repartizarea pe unităţi administrativ- teritoriale a cotelor defalcate din impozitul pe venit pe anul 2025.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * Legea privind finanţele publice locale nr. 273/2006, cu modificările şi completările ulterioare; * art. 6 alin (6) din Legea bugetului de stat pe anul 2025, nr. 9 din 10.02.2025. |
| * 1. **Cerinţe care reclamă oportunitatea actului administrativ:** |
| Prin aprobareaProiectului de hotărâre <LLNK 12002 969 20 301 0 33>privind repartizarea pe unități administrativ-teritoriale a sumei corespunzătoare cotelor defalcate din impozitul pe venit pe anul 2025, se asigură cu prioritate cofinanțarea proiectelor de infrastructură și, în limita sumelor rămase disponibile, și susținerea programelor de dezvoltare locală, ce în mod justificat, nu pot fi finanțate din veniturile proprii și din sume defalcate din taxa pe valoarea adăugată pentru echilibrarea bugetelor locale. |
| 1. **Schimbări preconizate:** |
| **Secțiunea a 2-a - Impactul socio-economic:** |
| Dezvoltarea infrastructurii a unităţilor administrativ-teritoriale din judeţ. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| nu este cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare**: |
| nu este cazul |
| **Secțiunea a 6-a – Anexe la referatul de aprobare:** |
| * Situaţia centralizatoare a solicitărilor primite de la unităţile administrativ- teritoriale din Judeţul Cluj; * Hotărârea Adunării Generale a Asociaților nr. 3/24.02.2011 din cadrul Asociației de Dezvoltare Intercomunitară ECO-METROPOLITAN Cluj - Anexa nr. 4, Tabelul nr. 1. |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind repartizarea pe unități administrativ-teritoriale a sumei corespunzătoare cotelor defalcate din impozitul**

**pe venit pe anul 2025**

Consiliul Judeţean Cluj, întrunit în şedinţă extraodinară;

Având în vedere Referatul de aprobare cu nr. 6.728/18.02.2025la Proiectul de hotărâre privind repartizarea pe unități administrativ-teritoriale a sumei corespunzătoare cotelor defalcate din impozitul pe venit pe anul 2025, propus de preşedintele Consiliului Judeţean Cluj, domnul Alin Tișe, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 6.729/18.02.2025 şi Raportul Comisiei de specialitate nr. …………… / ……………...... 2025, în conformitate cu art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările ulterioare;

Ţinând cont de:

* solicitările unităţilor administrativ-teritoriale din Judeţul Cluj;
* Hotărârea Adunării Generale a Asociaților nr. 3/24.02.2011 din cadrul Asociației de Dezvoltare Intercomunitară ECO-METROPOLITAN Cluj - Anexa nr. 4, Tabelul nr. 1.

Luând în considerare prevederile:

* art. 2, art. 3 alin. (2), art. 30, art.32, art. 35-36, art.38-39, art. 40-44, art.46, art.80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020.

În conformitate cu prevederile:

* Art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Art. 32 alin. (1) lit. c) din Legea privind finanţele publice locale nr. 273/2006, cu modificările şi completările ulterioare;
* Art. 6, alin. (6) din Legea bugetului de stat pe anul 2025, nr. 9 din 10.02.2025.
* Legea serviciului de salubrizare a localităţilor nr. 101/2006 republicată, cu modificările şi completările ulterioare.

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

**hotărăşte:**

**Art. 1.**(1) Se aprobă repartizarea pe unități administrativ-teritoriale a sumei de **43.654 mii lei** pentru susţinerea programelor de infrastructură care necesită cofinanţare locală conform **anexei** care face parte integrantă din prezenta hotărâre.

(2) Sumele repartizate pentru cofinanțarea proiectului ”Sistem de management integrat al deșeurilor în județul Cluj” se vor vira în contul Județului Cluj pana la 15 decembrie 2025.

**Art. 2.** Ordonatorii principali de credite de la nivelul unităţilor administrativ-teritoriale nominalizate în anexa la prezenta hotărâre, răspund de modul de utilizare a sumelor repartizate potrivit articolului 1, în conformitate cu dispoziţiile legale.

**Art. 3.** Cu punerea în aplicare a prevederilor prezentei hotărâri se încredinţează Preşedintelui Consiliului Judeţean Cluj, prin Direcţia Generală Buget-Finanţe, Resurse Umane, în colaborare cu Direcţia Generală Regională a Finanţelor Publice Cluj-Napoca şi unităţile administrativ-teritoriale nominalizate în anexa la prezenta hotărâre.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcţiei Generale Regionale a Finanţelor Publice Cluj-Napoca, unităţilor administrativ-teritoriale nominalizate în anexa la prezenta hotărâre, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

**Alin TIŞE Simona Gaci**

**Nr……..…. din ………… februarie 2025**

*Prezenta hotărâre a fost adoptată cu respectarea prevederilor legale privind majoritatea de voturi, astfel: … voturi “pentru”, … voturi “contra”, ….” abţineri” şi …. nu au votat*

**INIȚIATOR,**

**PREȘEDINTE**

**Alin Tișe**

Nr. 6.729/18.02.2025

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind repartizarea pe unități administrativ-teritoriale a sumei corespunzătoare cotelor defalcate din impozitul pe venit pe anul 2025 | | |
| **Compartiment de resort:** | Direcţia Generală Buget-Finanţe, Resurse Umane | | |
| **Secțiunea 1 – Documentare și analiză:** | | | |
| La analiza prezentului proiect de hotărâre s-a ținut cont de:  - prevederile art. 6 alin. (6) din Legea bugetului de stat pe anul 2025, nr. 9/10.02.2025 prin care se comunică suma corespunzătoare cotelor defalcate din impozitul pe venit pe anul 2025;  - analiza solicitărilor primăriilor din județ cu privire la necesarul de sume pentru susținerea programelor de infrastructură care necesită cofinanţare locală şi pentru susținerea programelor de dezvoltare locală;  - Hotărârea Adunării Generale a Asociaților nr. 3/24.02.2011 din cadrul Asociației de Dezvoltare Intercomunitară ECO-METROPOLITAN Cluj - Anexa nr. 4, Tabelul nr.1. | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Potrivit prevederilor art. 6, alin. (6) din Legea bugetului de stat pe anul 2025, nr. 9/10.02.2025, suma corespunzătoare cotelor defalcate din impozitul pe venit pe anul 2025 este de **43.654 mii lei** și se constituie într-un fond la dispoziția Consiliului Județean.  Fondul la dispoziția Consiliului Județean se repartizează integral în anul 2025 comunelor, orașelor și municipiilor, prin hotărârea consiliului județean, pentru susţinerea cu prioritate a programelor de infrastructură care necesită cofinanţare locală și, în limita sumelor rămase disponibile, și pentru susţinerea programelor de dezvoltare locală. Sumele astfel repartizate se reflectă în bugetele locale ale unităților administrativ-teritoriale, la o poziție de venituri distinctă.  Prin adresa Consiliului Județean Cluj nr. 5.664 din 11.02.2025, transmisă unităţilor administrativ-teritoriale din județ, s-a solicitat comunicarea unei liste cu priorităţile de finanţare, în vederea repartizării cotei de 6% din impozitul pe venit, conform prevederilor art. 6 alin. (6) din Legea bugetului de stat pe anul 2025, nr. 9/10.02.2025.  Prin Hotărârea Adunării Generale a Asociaților nr. 3/24.02.2011 din cadrul Asociației de Dezvoltare Intercomunitară ECO-METROPOLITAN Cluj, la Anexa nr.4, Tabelul nr.1 s-a aprobat cuantumul cofinanțării Proiectului “Sistem de Management Integrat al Deșeurilor în Județul Cluj” pentru fiecare unitate administrativ teritorială a Județului Cluj. Aceste cofinanțări au fost aprobate prin hotărârile de consiliu local/județean adoptate de fiecare U.A.T. Această sumă reprezintă cofinanțarea la cheltuielile eligibile și cheltuielile neeligibile ale Proiectului “Sistem de Management Integrat al Deșeurilor în Județul Cluj”. Menționăm faptul că aceste sume au fost achitate în cadrul proiectului din bugetul local al Județulului Cluj, urmând a fi recuperate de la U.A.T.-urile din județ conform hotărârilor de consiliu local adoptate.  În urma centralizării cererilor, repartizarea sumei de 43.654 mii lei, corespunzătoare cotei de 6 % din impozitul pe venit estimat a se încasa la bugetul de stat în anul 2025, care constituie fond la dispoziția consiliului județean, se propune a fi realizată conform anexei, care face parte integrantă din hotărâre. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| *Nu este cazul* | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplineşte cerinţele tehnice specificate la Secţiunea a 2-a. | | | |
|  | **Prenume și nume** | **Data** | **Semnătura** |
| Avizat: Director | Cristina Șchiop | 18.02.2025 |  |
| Verificat: Șef serviciu | Dorina Maier | 18.02.2025 |  |
| Elaborat: Consilier | Corina Șuteu | 18.02.2025 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget-Finanţe, Resurse Umane | 18.02.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Bianca Costin |  | | Avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | Avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |